ཁས་
ཐུགས་རྗེས་ཤཱཀྱའི་རིགས་འཁྲུངས་ཤིང་། །གཞན་གྱིས་མི་ཐུབ་བདུད་ཀྱི་དཔུང་
འཇོམས་པ། ། །གསེར་གྱི་ལྷུན་པོ་ལྟ་བུར་བརྗིད་པའི་སྐུ། །ཤཱཀྱའི་རྒྱལ་ པོ་དེ་ ལ་
ཕྱག་འཚལ་ལོ། །གང་སྐུ་མཐོང་ཐོས་དྲན་རེག་ཐམས་ཅད་ལ། །ཉོན་མོངས་མེ་ཡི་
གདུང་བ་ཞི་མཛད་ཅིང་། །བསླབ་གསུམ་ཡན་ལག་ཉམས་མེད་འབྱུང་མཛད་པ། །
འཕགས་ པ་ ཡན་ ལག་ འབྱུང་ ལ་ཕྱག་འཚལ་ལོ། །གང་སྐུ་མཐོང་ཐོས་དྲན་ རེག་
ཐམས་ཅད་ལ། ། །བྱིང་རྒོད་རྣམ་རྟོག་གཡེང་བ་ཞི་མཛད་ཅིང་། །ཞི་གནས་ལྷག་
མཐོང་རྟོགས་ པ་ རྒྱས་ མཛད་ པ། །འཕགས་ པ་ མ་ ཕམ་ པ་ ལ་ ཕྱག་འཚལ་ལོ། །
འཕགས་ནོར་ལོ་མ་དུན་ལྡན་ནགས་ན་གནས། །སྡིགས་མཛུབ་རྔ་ཡབ་ཕྱག་མཚན་
མཐོང་ ཙམ་ གྱིས། །ཕྱི་ ནང་ ཉེར་ འཚེ་ ཀུན་ ལས་ སྐྱོབ་ མཛད་ པ། །འཕགས་ པ་
ནགས་ན་གནས་ལ་ཕྱག་འཚལ་ལོ། །གང་གི་སྐུ་མཐོང་གསུང་དབྱངས་ཐོས་ཙམ་
།བྱམས་དང་སྙིང་རྗེ་བྱང་ཆུབ་སེམས་སྐྱེ་ཞིང་། །རླབས་ཆེན་རྒྱལ་སྲས་སྤྱོད་
ལ་ སྦྱོར་ མཛད་པ། ། །འཕགས་ པ་ དུས་ ལྡན་ ཞབས་ ལ་ ཕྱག་ འཚལ་ ལོ། །གང་སྐུ་
མཐོང་ཐོས་དྲན་དང་རེག་པས་ཀྱང་། །མི་མཐུན་གནོད་པ་ཀུན་ལས་ཐར་མཛད་
།ཐེག་པ་མཆོག་ལ་ངེས་པར་སྦྱོང་མཛད་པ། །འཕགས་པ་རྡོ་རྗེ་མོའི་བུ་ལ་
ཕྱག་འཚལ། །རྣམ་སྣང་ཆོས་བདུན་ལྡན་པ་གང་གི་སྐུ། །མཐོང་བའི་མོད་ལ་སྲིད་
གྱིས།
ཅིང་།
- 136-

ཐེག་པ་ཆེན་པོའི་གསོ་སྦྱོང་བླང་བའི་སྒོ་ནས་ཐུབ་དབང་གནས་བརྟན་བཅས་པར་ཕྱག་མཆོད་ཐུགས་དམ་བསྐུལ་བའི་ཆོ་ག
ལ་ཞེན་ལོག་སྟེ། །ཡང་དག་ལམ་ལ་ངེས་པར་སྦྱོར་མཛད་པ། །འཕགས་པ་བཟང་
པོའི་ཞབས་ལ་ཕྱག་འཚལ་ལོ། །མཆོག་དང་ཐུན་མོང་དངོས་གྲུབ་མ་ལུས་པ། །ཅི་
དང་ ཅི་ འདོད་ ང་ ཡིས་ སྦྱིན་ ནོ་ ཞེས། །རིན་ ཆེན་ དོན་ ཡོད་ ཞགས་ པ་ ཕྱག་ ན་
བསྣམས། ། །འཕགས་ པ་ གསེར་ གྱི་ བེའུ་ ལ་ ཕྱག་འཚལ། ། །གང་ སྐུ་ མཉམ་ བཞག་
མཛད་པའི་ཕྱག་རྒྱ་དེ། །མཐོང་བས་ ལུས་སེམས་གདུང་བ་ཀུན་ཞི་ནས། །རྒྱལ་
བའི་སྲས་ཀྱིས་ས་ལ་འགོད་མཛད་པ། །འཕགས་པ་བྷ་ར་དྷྭ་ཛ་ལ་ཕྱག་འཚལ། །
གང་སྐུ་ཡིད་ལ་དྲན་ཏེ་གསོལ་བཏབ་ན། །དུས་མིན་འཆི་དང་བཀྲེས་སྐོམ་དབུལ་
འཕོངས་སོགས། །ཕྱི་ནང་ཉེར་འཚེ་ཐམས་ཅད་ཞི་མཛད་པ། །འཕགས་པ་བ་ཀུ་
ལ་ ལ་ ཕྱག་ འཚལ་ ལོ། ། །དཔག་ མེད་ བསྐལ་ པའི་ སྔོན་ ནས་ སངས་ རྒྱས་ ཀྱང༌། །
འགྲོ་ལ་བརྩེ་བས་རྒྱལ་སྲས་ཚུལ་བཟུང་སྟེ། །དྲན་པས་སྲིད་ཞིའི་འཇིགས་ལས་
སྐྱོབ་མཛད་པ། ། །འཕགས་པ་སྒྲ་གཅན་འཛིན་ལ་ཕྱག་འཚལ་ལོ། ། །མཐའ་ཡས་
འགྲོ་ལ་ལམ་བཟང་འདོམས་པ་ལ། །གནས་བརྟན་ཀུན་གྱི་ནང་ནས་ཕུལ་བྱུང་
བས། །ཆོས་ སྨྲ་ རྣམས་ ཀྱི་ མཆོག་ ཏུ་ རབ་ བསྔགས་ པ། ། །འཕགས་ པ་ ལམ་ ཕྲན་
བསྟན་ལ་ཕྱག་འཚལ་ལོ། །ཕྱག་མཚན་གླེགས་བམ་མཐོང་དང་རེག་པས་ཀྱང་། །
མི་ཤེས་རྨོངས་པའི་མུན་པ་རབ་བསལ་ནས། །བསླབ་གསུམ་རྟོགས་པ་རྒྱུད་ལ་
བསྐྱེད་མཛད་པ། །འཕགས་པ་བསོད་སྙོམས་ ལེན་ལ་ཕྱག་འཚལ་ལོ། །གླེགས་
བམ་ཆོས་འཆད་ཕྱག་རྒྱ་དྲན་ཙམ་གྱིས། །སྡེ་སྣོད་གསུམ་གྱི་ཚིག་དོན་མཐའ་དག་
ལ། །བློ་གྲོས་སྤོབས་པའི་སྣང་བ་སྩོལ་མཛད་པ། །འཕགས་པ་ལམ་ ཆེན་ པོ་ ལ་
ཕྱག་འཚལ་ལོ། །བྱང་ཕྱོགས་སོ་བདུན་མཚོན་པའི་གསིལ་བྱེད་སྒྲས། །འགྲོ་ཀུན་
མ་རིག་གཉིད་ལས་སློང་མཛད་ཅིང་། །བུམ་པ་བཟང་པོས་ཅི་འདོད་སྩོལ་མཛད་
- 137 -

མེས་པོའི་ཤུལ་བཞག་ལས། ཡོངས་འཛིན་ཡེ་ཤེས་རྒྱལ་མཚན་གྱི་གསུང་འབུམ། ༼༡༨༽
པ། །འཕགས་པ་ཀླུ་ཡི་སྡེ་ལ་ཕྱག་འཚལ་ལོ། །སྡེ་སྣོད་གསུམ་གྱི་གླེགས་བམ་ཞལ་
ཕྱེ་སྟེ། །འགྲོ་ལ་ཐེག་པ་གསུམ་གྱི་ལམ་བསྟན་ནས། །རྒྱལ་བའི་བསྟན་པ་ཕྱོགས་
བཅུར་རྒྱས་མཛད་པ། །འཕགས་པ་སྦེད་བྱེད་ཞབས་ལ་ཕྱག་འཚལ་ལོ། །སྟོན་པ་
ཐུབ་པའི་དབང་པོས་བྱིན་བརླབས་པའི། །བྱང་ཆུབ་མཆོག་རྟེན་ཕྱག་གཉིས་ཀྱིས་
བཟུང་སྟེ། །འགྲོ་ཀུན་སྨིན་གྲོལ་ལམ་ལ་འགོད་མཛད་པ། །འཕགས་པ་མི་ཕྱེད་པ་
ལ་ཕྱག་འཚལ་ལོ། །ཉམ་ཐག་འགྲོ་རྣམས་འཇིགས་པ་བརྒྱད་ལ་སོགས། །ཕྱི་ནང་
ཉེར་འཚེ་ཀུན་ལས་སྐྱོབ་པའི་ཕྱིར། །རྔ་ཡབ་བུམ་པ་བཟུང་ནས་སྤྲུལ་པ་འགྱེད། །
འཕགས་པ་དྷརྨཱ་ཏ་ལ་ཕྱག་འཚལ་ལོ། །ཐུབ་དབང་གནས་བརྟན་བཅུ་དྲུག་འཁོར་
བཅས་ རྣམས། །གང་ དུ་ འགྲོ་ དོན་མཛད་དེར་ རྗེས་ འབྲངས་ ནས། །བསྟན་
བསྲུང་ལ་ནམ་ཡང་མི་གཡེལ་བ། །འཇིག་རྟེན་སྐྱོང་བ་བཞི་ལ་ཕྱག་འཚལ་ལོ། །
མགོན་པོ་ཐུགས་རྗེ་ཆེ་ལྡན་པ། །ཐམས་ཅད་མཁྱེན་པ་སྟོན་པ་པོ། །བསོད་ནམས་
ཡོན་ཏན་རྒྱ་མཚོའི་ཞིང་། །དེ་བཞིན་གཤེགས་ལ་ཕྱག་འཚལ་ལོ། །དག་པ་འདོད་
ཆགས་བྲལ་བའི་རྒྱུ། །དགེ་བས་ངན་སོང་ལས་གྲོལ་ཞིང༌། །གཅིག་ཏུ་དོན་དམ་
མཆོག་གྱུར་པ། །ཞི་གྱུར་ཆོས་ལ་ཕྱག་འཚལ་ལོ། །གྲོལ་ནས་གྲོལ་བའི་ལམ་ཡང་
སྟོན། །བསླབ་ པ་ དག་ ལ་ རབ་ ཏུ་ གུས། །ཞིང་ གི་ དམ་ པ་ ཡོན་ ཏན་ ལྡན། །དགེ་
འདུན་ལ་ཡང་ཕྱག་འཚལ་ལོ། ། །གཞོན་ནུའི་ཆ་ལུགས་འཆང་བ་པོ། །ཤེས་རབ་
སྒྲོན་མེས་ རབ་ ཏུ་བརྒྱན། །འཇིག་རྟེན་གསུམ་གྱི་མུན་སེལ་བའི། །འཇམ་པའི་
དབྱངས་ལ་ཕྱག་འཚལ་ལོ། །སངས་རྒྱས་ཀུན་གྱིས་རབ་ཏུ་བསྔགས། །ཡོན་ཏན་
དམ་ པ་ ཀུན་བསགས་པ། ། །སྤྱན་རས་ གཟིགས་ ཞེས་ མཚན་ གསོལ་ བའི། །རྟག་
པར་བརྩེ་ལ་ཕྱག་འཚལ་ལོ། །སྟོབས་པོ་ཆེ་ལ་དྲག་ཤུལ་ཆེ། །རིག་སྔགས་རྒྱལ་པོ་
ཀ
- 138 -

ཐེག་པ་ཆེན་པོའི་གསོ་སྦྱོང་བླང་བའི་སྒོ་ནས་ཐུབ་དབང་གནས་བརྟན་བཅས་པར་ཕྱག་མཆོད་ཐུགས་དམ་བསྐུལ་བའི་ཆོ་ག
དགེ་བ་ཅན། ། །གདུལ་དཀའ་པོ་དག་འདུལ་བ་པོ། །རྡོ་རྗེ་འཛིན་ལ་ཕྱག་ འཚལ་
ལོ། །ཕྱག་བྱར་འོས་པ་ཐམས་ཅད་ལ། །ཞིང་རྡུལ་ཀུན་གྱི་གྲངས་རྙེད་ཀྱི། །ལུས་
བཏུད་ པ་ ཡིས་རྣམ་ ཀུན་ཏུ། །མཆོག་ཏུ་དད་ པས་ ཕྱག་འཚལ་ལོ། ། །ཇི་སྙེད་ སུ་
དག །ཅེས་པ་ནས། རྒྱལ་ བ་ ཀུན་ ལ་ ཕྱག་ འཚལ་ མཆོད་ པར་ བགྱི། ། །དེ་ནས། ཡན་ ལག་
བརྒྱད་ལྡན་ལྷ་ཡི་གངྒཱ་སོགས། །ཞེས་སོགས་མཆོད་ཕྲེང་རྣམས་ཆོ་གར་གསལ་བ་ལྟར་བྱས་ལ་ལྟུང་བཤགས་དང་སྤྱི་
བཤགས་སོགས་འདོན་ཞིང་ཕྱག་འཚལ། དེ་ནས་འདོད་ ཆགས་ ཞེ་ སྡང་ཞེས་པ་ནས། ཕྱིར་ བསྔོའིབཪ་བརྗོད་ནས་
མཎྜལ་ཕུལ་ལ། །ཐལ་མོ་སྦྱར་ནས། ཐུབ་ དབང་ གནས་ བརྟན་ བཅུ་ དྲུག་ འཁོར་ བཅས་ རྣམས། །
ཞེས་སོགས་བདེན་པའི་མཐུ་བསྐུལ་བ་ལན་གསུམ། དེ་ནས། ། མཚུངས་ མེད་ ལྟ་ བས་ མི་ ངོམས་ ཤིང་། །ཞེས་པ་
ནས། རྒྱལ་ ཆེན་ བཞི་ ལ་ ཕྱག་ འཚལ་ ལོ། །ཞེས་པའི་བར་བརྗོད། དེ་ནས། སྟོན་ པ་ བཅོམ་ ལྡན་
འདས་ཞེས་སོགས་སྟོན་པ་ཐུབ་པའི་དབང་པོ་དང་། གནས་བརྟན་བཅུ་དྲུག་དགེ་བརྙེན་དྷཱརྨཱ་ཏ་རྒྱལ་ཆེན་བཞི་དང་བཅས་པ་སོ་སོའི་
ཕྱག་མཆོད་ཐུགས་དམ་བསྐུལ་བ་རྣམས་གཞུང་བཞིན་བྱའོ། །རྒྱལ་ཆེན་བཞིའི་ཕྱག་མཆོད་བྱས་ནས། སྟོན་ པ་ ཐུབ་ པའི་
དབང་པོ་ལས་རང་འདྲ་གཉིས་པ་ཞིག་ཆད་ནས་རང་ལ་ཐིམ་པས་རང་ཉིད་ཐུབ་
དབང་དུ་གྱུར། · རང་ཐུབ་དབང་དུ་གསལ་བའི་སྐུ་ལས་འོད་ཟེར་འཕྲོས། ཕྱོགས་
བཅུའི་རྒྱལ་བ་སྲས་བཅས་མཆོད། རྒྱལ་བ་སྲས་བཅས་ཐམས་ཅད་ཀྱི་བྱིན་རླབས་
ནུས་མཐུ་རྣམས་ཚུར་བསྡུས། འོད་ཟེར་འགྲོ་བ་རིགས་དྲུག་གི་གྲངས་དང་མཉམ་
པ་སྤྲོས། རིགས་དྲུག་སེམས་ཅན་ཐམས་ཅད་ཀྱི་སྡིག་སྒྲིབ་སྦྱངས་ཐུབ་དབང་གི་གོ་
འཕང་ལ་བཀོད་པའི་མོས་པ་བྱས་ལ་ཁྱེར་སོ་གསུམ་གྱི་རྣལ་འབྱོར་དང་ལྡན་པས།
ཨོཾ་ན་མོ་བྷ་ག་ཝ་ཏེ། ཤཱཀྱ་མུ་ནེ་ཡེ། ཏ་ཐཱ༌ག༌ཏ་ཡ། ཨརྷ་ཏེ་སཾ་མྱཀྶཾ་བུདྡྷ་ཡ། ཏདྱ་
ཐཱ། ཨོཾ་མུ་ནེ་མུ་ནེ་མཧཱ་མུ་ནེ་ཡེ་སྭཱ་ཧཱ། ཞེས་གཟུངས་སྔགས་ཅི་ནུས་བཟླ་ཞིང་། འདིར་གཟུངས་བུམ་སྒྲུབ་ཚུལ་ནི། རང་
ཐུབ་དབང་དུ་གསལ་བ་དང་། མདུན་ན་བཞུགས་པའི་ཐུབ་དབང་གནས་བརྟན་
- 139 -

མེས་པོའི་ཤུལ་བཞག་ལས། ཡོངས་འཛིན་ཡེ་ཤེས་རྒྱལ་མཚན་གྱི་གསུང་འབུམ། ༼༡༨༽
བཅུ་དྲུག་འཁོར་བཅས་ཀྱི་སྐུའི་ཆ་ལས་བདུད་རྩིའི་རྒྱུན་བབས་བུམ་པ་གང་བར་
གྱུར་པ
་པར་བསམས་ལ། གཟུངས་བཟླའོ། ། དེ་ནས་ཐུབ་དབང་གནས་བརྟན་འཁོར་བཅས་དང་། བཀའ་སྡོད་རྒྱལ་ ཆེན་ བཞི་ དང༌།
རིགས་དྲུག །གཞི་བདག་རྣམས་ལ་གཏོར་མ་འབུལ་བ་གཞུང་བཞིན་བྱ། དེ་ནས་གཏང་རག་གི་ཕྱག་མཆོད་དང༌་ནོངས་པ་བཟོད་པར་
གསོལ་བ་གཞུང་བཞིན་བྱས་ལ། འདོད་དོན་ལ་གསོལ་བ་གདབ་བོ། །སྨྱུང་བར་གནས་པ་བྱེད་ན་སྦྱོར་བའི་ཉིན་ཆོ་ག་ཚར་གསུམ་དང་།
དངོས་གཞིའི་ཉིན་ཚར་གསུམ་དང་། དེའི་སང་ཉིན་སྔ་དྲོ་ཆོ་ག་ཚར་གཅིག་བཅས་ཚར་བདུན་འགྲོ་བ་བྱ། བྱ་རྒྱུད་རིགས་གསུམ་གང་གི་སྒོ་
ནས་སྨྱུང་གནས་བྱེད་ཀྱང་། ཐུབ་དབང་གནས་བརྟན་བཅུ་དྲུག་དང་བཅས་པའི་ཕྱག་མཆོད་དང་། བདེ་གཤེགས་བརྒྱད་ཀྱི་ཕྱག་མཆོད་
བྱེད་པ་ཤིན་ཏུ་བསྔགས་པར་གསུངས་ཤིང༌། ཐུབ་དབང་གི་རྣལ་འབྱོར་ལ་གནས་པ་ནི་དེ་བཞིན་གཤེགས་པའི་རིགས་ཀྱི་རྣལ་འབྱོར་
ཡིན་པས་དེ་དང་མཐུན་པའི་དམ་རྒྱ་བྱེད་པ་སོགས་ཤེས་དགོས་ཤིང་། གཞན་མ་གཙང་སྦྲ་དང་ལྡན་པའི་སྒོ་ནས་སྦྱོར་བའི་ཉིན་དཀར་
གཏོར་ལ་བརྟེན་པའི་སྟན་གཅིག་བྱ་བ་དང་། དངོས་གཞིའི་ཉིན་གུག་པ་བྱ་བ་སོགས་སྨྱུང་གནས་ཇི་ལྟར་བྱ་བ་དང་། དེའི་བསླབ་བྱ་སྲུང་
ཚུལ་མཐའ་དག་ཞིབ་པར་བྱ་རྒྱུད་དོན་གསལ་དུ་བཤད་ཟིན་པས་དེ་ལྟར་དུ་བྱའོ། །དགོང་ཐུན་ལ་བཟོད་གསོལ་གྱི་མཇུག་ཏུ་འདོད་དོན་
ལ་གསོལ་བ་གདབ་ཅིང་བརྟན་བཞུགས་བྱས་ལ་ཤིས་བརྗོད་གཞུང་བཞིན་བྱའོ། །མི་ མཇེད་ ཞིང་ གི་ མགོན་ པོ་
ཐུགས་ རྗེ་ ཅན། ། །སྟོན་ པ་ མཉམ་ མེད་ ཤཱཀྱའི་ རྒྱལ་ པོ་ དང་། །སྤྲུལ་ པའི་ གནས་
བརྟན་བཅུ་དྲུག་འཁོར་བཅས་ཀྱིས། །བདག་གི་སྨོན་པའི་གནས་འདི་འགྲུབ་པར་
མཛོད། །དུས་ གསུམ་ དང་ འབྲེལ་ དགེ་ བ་ ཅི་ ཡོད་ དང་། ། ཁྱད་ པར་ ཐུབ་ དབང་
གནས་ བརྟན་ འཁོར་ བཅས་ལ། །གུས་ པས་ མཆོད་ ཅིང་ གསོལ་ བ་ བཏབ་ པའི་
།རང་གཞན་དོན་གཉིས་ལྷུན་གྱིས་གྲུབ་གྱུར་ཅིག །བཤེས་གཉེན་དམ་པ་
ཚུལ་བཞིན་བསྟེན་པ་དང༌། །ངེས་འབྱུང་བྱང་སེམས་ཡང་དག་ལྟ་བ་དང་། །མཚན་
བཅས་ མཚན་ མེད་ རྣལ་ འབྱོཪ་ མཐར་ཕྱིན་ནས། །སྟོབས་བཅུ་མངའ་ བའི་ གོང་
འཕང་ཐོབ་གྱུར་ཅིག །ཐུབ་པ་མཆོག་དང་གནས་བརྟན་རྣམས་ཀྱི་མཐུས། །ནམ་
མཁའི་མཐས་གཏུགས་འཇིག་རྟེན་ཐམས་ཅད་དུ། །འགྲོ་བའི་སྡུག་སྔལ་མ་ལུས་
མཐུས།
- 140 -

ཐེག་པ་ཆེན་པོའི་གསོ་སྦྱོང་བླང་བའི་སྒོ་ནས་ཐུབ་དབང་གནས་བརྟན་བཅས་པར་ཕྱག་མཆོད་ཐུགས་དམ་བསྐུལ་བའི་ཆོ་ག
ཞི་བ་དང་། །ཕན་བདེའི་འབྱུང་གནས་རྒྱལ་བསྟན་འཕེལ་གྱུར་ཅིག །དམྱལ་བ་ཡི་
དྭགས་དུད་འགྲོའི་གནས་རྣམས་ སུ། །ལྷུང་པའི་འགྲོ་བ་ཉམ་ཐག་ཐམས་ཅད་
ཀྱང་། །སྟོན་པ་ཐུབ་པའི་དབང་པོའི་སྐུ་མཐོང་སྟེ། །ངན་སོང་གནས་ལས་མྱུར་དུ་
ཐར་གྱུར་ཅིག །མི་ཁོམ་མུན་པར་ འཁྱམས་པའི་འགྲོ་རྣམས་ཀྱང་། །ཐུབ་པའི་
དབང་ པོའི་ མཚན་དཔེའི་སྐུ་ མཐོང་ཞིང༌། །གསུང་དབྱངས་རྣ་བའི་ལམ་དུ་ཐོས་
གྱུར་ཏེ། །རྒྱལ་བ་དགྱེས་པའི་ལམ་ལ་འཇུག་གྱུར་ཅིག །བདག་ཉིད་མཐོང་ཐོས་
དྲན་རེག་མ་ལུས་དང་། །མིང་ཙམ་འཛིན་པར་བྱེད་པ་ཐམས་ཅད་ཀྱང༌། །དེ་ཡི་
མོད་ལ་མི་འདོད་ཀུན་ཞི་ཞིང་། །བསམ་དོན་ཐམས་ཅད་འབད་མེད་འགྲུབ་པར་
ཤོག །བདག་ལ་སྙིང་ ནས་ དད་ པར་བྱེད་པའམ། ཁྲོ་བའི་སེམས་ཀྱིས་ མི་ སྙན་
བརྗོད་ཀྱང་རུང་། །བཟང་ངན་འབྲེལ་བ་ཐོགས་པ་མ་ལུས་པ། །ཐམས་ཅད་བྱང་
ཆུབ་ལམ་ལ་འགོད་པར་ཤོག །ནམ་མཁའི་མཐས་གཏུགས་གྱུར་པའི་སེམས་ཅན་
ཀུན། །སྲིད་དང་ཞི་བའི་མཐའ་ལས་སྒྲོལ་བ་ལ། །མཁྱེན་བརྩེ་ནུས་མཐུ་ཐོགས་པ་
མི་མངའ་བ། །སྟོན་པ་ཐུགས་རྗེ་ཅན་དང་མཚུངས་པར་ཤོག །ཐུབ་པ་མཆོག་དང་
གནས་བརྟན་ཆེ་རྣམས་ཀྱི། །བྱིན་རླབས་ནུས་མཐུ་བསམ་གྱིས་མི་ཁྱབ་པས། །
བདག་གིས་ཇི་ལྟར་སྨོན་པའི་དོན་དེ་རྣམས། །ངེས་པ་ཁོ་ནར་འགྲུབ་པ་ཉིད་གྱུར་
ཅིག། །།
ཅེས་པ་འདི་ནི༧གངས་ཅན་འགྲོ་བའི་མགོན་པོ་རྣམ་འདྲེན་མཚུངས་མེད་མཆོག་གི་བཀའ་ལུང་ཕེབས་པ་བཞིན་དགེ་སློང་ཡེ་ཤེས་
རྒྱལ་མཚན་གྱིས་ཕོ་བྲང་ཆེན་པོའི་གཟིམ་ཆུང་བདེ་བ་ཅན་ཏུ་སྦྱར་བའོ། །
- 141 -